Stockholm lovin’ – Paju
Stockholm lovin’
A-pu-va. Kertooko joku miten aika voi mennä näin nopeasti? Kohtahan on jo helmikuu! Eihän tässä ole enää kuin 5kk, niin mun oleskelu täällä Tukholmassa päättyy. Toisaalta aika sad, mutta samalla niin najs, nimittäin tällä hetkellä odotan Suomen kesää enemmän kuin mitään muuta… (-;
Tammikuu on ollut tähän asti pelkkää hymyä! Suurin syy hymyyni oli viikko sitten vietetty viikonloppu, joka oli ehdottomasti ihanin ja paras pitkään aikaan. Siis toisin sanoen täydellinen. Seura, tunnelma ja ympäristö saivat kokonaisuudessaan pääni pyörälle. Rakastuin ensi silmäyksellä myös Södermalmiin ja ihmettelen miksi ihmeessä en ole käynyt siellä aikaisemmin. Mutta joka tapauksessa, HEL<3STO awesomeness! Nyt myös arkeen on mahtunut viime päivinä paljon uutta! Viime viikon alussa Sofia aloitti Hugon päiväkodissa pienten puolella. Olin itse maanantain ja tiistain siellä Sofian kanssa tutustumassa uuteen ympäristöön ja uusiin kavereihin. Uteliaana ja iloisena tyttönä Sofialla ei näyttänyt kuitenkaan olevan minkäänlaisia vaikeuksia sopeutumisen kannalta, joten tapaus oli luonnollisesti aika helppo nakki! (-: Keskiviikkona jätin aamulla ensimmäistä kertaa molemmat (jes! :–D) lapset dagikseen ja lähdin viettämään vapaa-aikaani kuntosalille. En taaskaan saanut hankittua jäsenyyttä, sillä sain kuulla että puoleksi vuodeksi liittyminen (mikä oli minimi…) tulisi maksaa kerralla (typerää!), eikä juuri sillä hetkellä sattunut taskusta löytymään 2700 kruunua, hmph. Sain kuitenkin mennä hyppimään salille ilmaiseksi ja miettiä liittymistäni (eli toisin sanoen kerätä rahat kasaan) siinä samalla uudelleen. Treenattuani lähdin pukkariin kiireellä, sillä kello näytti lasten hakua päiväkodista. Olin saanut tiskiltä lainalukon kaappiani varten, sekä avainnipun, jossa oli kolme avainta. Kuitenkin jostain syystä yksikään niistä ei saanut lukkoani avatuksi ja jouduin mennä kysymään apua sen avaamiseen. Hetken kulttua apu löytyi jättimäisistä pihdeistä, joilla lukko saatiin varmasti avatuksi :–D No toimiihan se niinkin! Sitten seuraava järkytys löytyi kassistani, nimittäin neitini (Coco Mademoiselle) oli valunut aivan tyhjilleen… snifff. (Onneksi on synttärit tulossa… :–D) Kolmas pukkarivälikohtaus oli jo hieman surkuhupaisa, nimittäin siinä pukiessani joku nainen alkoi kyselemään ikääni ja kehumaan ”täydellistä vartaloani.” Ööh… juu. Onneksi kauneus on katsojan silmissä :–D
Torstai aamuna sain yhtäkkiä yllättävän puhelun Hugon ja Sofian päiväkodista: minulle tarjottiin töitä!! Ihan super mahtavaa! Tarvittaessa olen siellä auttamassa yhdeksästä kolmeen 100kr tuntipalkalla, eli ihan kiva lisä au pairin 4300kr kuukausipalkkaan… (-;
Lapset ovat olleet jo nyt ihan innoissaan uudesta Paju-tädistä ja pyörii mun kimpussa hela tiden. Sen lisäksi, että täällä kotona kuuntelen joka päivä katopajukato!-sävelmää repeatilla, saan kuunnella sitä nyt päivisin kuorolaulun voimin :–D Täytyy kyllä kuitenkin myöntää että ne muksut on kaikki ihan mahtavia tapauksia. Miten pienen lapsen suusta voi tullakin niin loistavia kommentteja? Siis esimerkkinä vaikka tämä 3v. Linn (jonka äiti on töissä tämän päiväkodin keittäjänä) joka ruokapöydässä ei jaksanut syödä lautastaan tyhjäksi ja pyysi sitten minulta paperia. Kysyessäni sitten miksi, hän tokaisi että ”pitää piilottaa äidiltä.” Hahaha, ihana! :–D
Huh, olenpas väsynyt. Olisi varmaan aika lähteä keräilemään voimia seuraavaa viikkoa ja etenkin seuraavaa viikonloppua varten, nimittäin tämäpä tyttö on tulossa Helsinkiin juhlimaan 21vee synttäreitään, jii-haa! (-; Eli siis OBS MINA KÄRA VÄNNER! Liity seuraani perjantai-iltana 29.1 (luultavasti Nollaan!), niin teet minut iloiseksi. <3 Tähän loppuun vielä muutama kuva viime päivien ostoksistani… (-:
Kaksi suloista cupcake muffin posliinikipposta 🙂
Vihdoinkin löytyi kiva koruteline Uban Outfittersiltä!
Tämä stickers kirja oli ihan pakko saada, niin siisti! (Sisällä yli 250 liimattavaa tarraa.)
Tämän Walls Notebook idean sain kaverilta ja täytyipä sitten itsekin semmonen saada… 😉 Kirjan sivut ovat valokuvia erilaisista seinistä ja pinnoista, junista ym. johon voi sitten itse kirjottaa ja piirtää. Über makia!!
xx, Paju.
Stockholm lovin’ was last modified: tammikuu 24th, 2010 by Paju